techiaith/cofnodycynulliad_en-cy huggingface dataset:
English: Thank you, Russell George. The Cabinet Secretary has been able to respond positively to your first question. On your second question, I think it is a matter of clarifying what the reasons are for that cancellation, because, clearly, as you said, there's a very positive response to the use of our forests for these championships, which are welcome. But, there are reasons for cancellations, and I think it's important that we clarify, and I think the Cabinet Secretary will ensure that that is brought to your attention, and for Members as well.
Welsh: Diolch i chi, Russell George. Mae Ysgrifennydd y Cabinet wedi gallu ymateb yn gadarnhaol i'ch cwestiwn cyntaf. O ran eich ail gwestiwn, rwyf o'r farn ei fod yn fater o egluro beth yw'r rhesymau dros yr achos hwnnw o ganslo, oherwydd, yn amlwg, fel y dywedasoch, ceir ymateb cadarnhaol iawn i'r defnydd o'n coedwigoedd ar gyfer y pencampwriaethau hyn, sydd yn cael eu croesawu. Ond, mae rhesymau dros achosion o ganslo, ac rwyf o'r farn ei bod yn bwysig ein bod ni'n egluro, ac rwy'n credu y bydd Ysgrifennydd y Cabinet yn sicrhau y tynnir eich sylw chi, a sylw'r Aelodau yn ogystal, at hyn.
English: Will the Minister formally place on the record my thanks to officials, to police and to members of the public for support after the burglary of my constituency office? Members may be interested to know that there's no actual back entrance; the burglars had to go seven doors down, go through a door, go down the end of a lane, turn left, know to go through the shed-like structure through another door, they arrived at the window, unscrewed a wooden cover, cut through PVC and sawed through steel bars. Maybe we should have had Welsh steel. Maybe that's what we should do next time. But, to be serious, I would like to thank officials who have taken great care to look after me, my staff and my family. I thank you very much. Diolch yn fawr.
Welsh: A wnaiff y Gweinidog osod yn ffurfiol ar y cofnod fy niolch i swyddogion, i'r heddlu ac i aelodau o'r cyhoedd am gymorth yn dilyn y lladrad yn fy swyddfa etholaeth? Gallai fod o ddiddordeb i'r Aelodau wybod nad oes unrhyw fynedfa gefn mewn gwirionedd; roedd yn rhaid i'r lladron fynd saith drws i lawr, mynd drwy ddrws, mynd i lawr at ddiwedd lôn, troi i'r chwith, fod yn gwybod bod yn rhaid mynd drwy'r strwythur sy'n debyg i sied drwy ddrws arall; cyrhaeddon nhw'r ffenestr, dadsgriwio gorchudd pren, torri trwy PVC a llifio drwy fariau dur. Efallai y dylem fod wedi bod â dur Cymru. Efallai mai dyna beth y dylem ei wneud y tro nesaf. Ond, o ddifrif, hoffwn ddiolch i'r swyddogion sydd wedi mynd i drafferth fawr i ofalu amdanaf i, fy staff a fy nheulu. Diolch yn fawr iawn i chi. Thank you very much.
English: We now move to the next item: the statement by the Cabinet Secretary for Health, Well-being and Sport on the consultation on the draft dementia strategic action plan for Wales. I call on the Cabinet Secretary to make his statement - Vaughan Gething.
Welsh: Felly, yr ydym yn symud ymlaen at yr eitem nesaf: y datganiad gan yr Ysgrifennydd Cabinet dros Iechyd, Llesiant a Chwaraeon a'r ymgynghoriad ynghylch cynllun gweithredu strategol drafft ar gyfer dementia yng Nghymru. Rwy'n galw ar yr Ysgrifennydd Cabinet i wneud ei ddatganiad - Vaughan Gething.
English: Thank you, Presiding Officer. In October, I presented to the Assembly the second delivery plan of our 10-year cross-Government strategy, 'Together for Mental Health'. That was launched on World Mental Health Day, 10 October. A key action within the delivery plan is the development of a dementia strategic action plan. This responds to a key commitment within our programme for government, 'Taking Wales Forward'. It is the clear ambition of this Government to make Wales a dementia-friendly nation. I'm pleased to make further progress within the first year of this Assembly term. I launched the public consultation on the first national dementia strategic action plan for Wales at Oldwell Court in Cardiff yesterday.
Welsh: Diolch, Lywydd. Ym mis Hydref, cyflwynais i'r Cynulliad ail gynllun cyflawni ein strategaeth 10 mlynedd ar draws y Llywodraeth, 'Law yn Llaw at Iechyd Meddwl'. Lansiwyd hwnnw ar Ddiwrnod Iechyd Meddwl y Byd, 10 Hydref. Un cam gweithredu allweddol yn y cynllun cyflawni yw datblygu cynllun gweithredu strategol ar gyfer dementia. Mae hwn yn ymateb i ymrwymiad allweddol yn ein rhaglen lywodraethu, 'Symud Cymru Ymlaen'. Mae'n uchelgais clir i'r Llywodraeth hon i wneud Cymru yn genedl ddementia gyfeillgar. Rwy'n falch o wneud cynnydd pellach o fewn blwyddyn gyntaf y tymor Cynulliad hwn. Lansiais yr ymgynghoriad cyhoeddus ar y cynllun gweithredu strategol cenedlaethol cyntaf ar gyfer dementia i Gymru yn Oldwell Court yng Nghaerdydd ddoe.
English: The next item on our agenda this afternoon is a statement by the Cabinet Secretary for Environment and Rural Affairs on avian influenza, and I call on Lesley Griffiths to make that statement.
Welsh: Yr eitem nesaf ar ein hagenda y prynhawn yma yw datganiad gan Ysgrifennydd y Cabinet dros yr Amgylchedd a Materion Gwledig ar ffliw adar, ac rwy'n galw ar Lesley Griffiths i wneud y datganiad hwnnw.
English: I cannot stress enough the need for those who keep poultry flocks and other domestic birds to remain alert for signs of the disease, to contact their private veterinarians if they have any concerns and to practice the highest levels of biosecurity.
Welsh: Ni allaf roi digon o bwyslais ar yr angen i'r rhai hynny sy'n cadw heidiau o ddofednod ac adar domestig barhau'n effro i arwyddion o'r clefyd, i gysylltu â'u milfeddygon preifat os oes ganddyn nhw unrhyw bryderon ac i arfer y lefelau uchaf o fioddiogelwch.
English: I don't wish, Cabinet Secretary, to delay the debate or lengthen the debate by asking all the questions that have already been asked, so I'm going to focus in on just two areas. One of them has been mentioned, but it's about how we let the public know about the mechanisms for reporting, because not all the public who may come across something they think could possibly be suspicious will understand the process of reporting. So, maybe we could look at letting them know that they can go to their local council, for example, or any other authority within their locality who could then pass that on on their behalf - it might be useful in reporting. I think the other area that perhaps could be explained little bit more is the advantage to those people who don't have flocks of 50 birds or more in actually registering their birds and what they get from that, because I know from somebody who has only got four birds that they get kept up to date on the latest situation so that they can protect themselves. Also, I'm going to reiterate what I said earlier: we do have an unfortunate circumstance at the moment with the weather in eastern Europe. These are all migratory birds that are affected, and the migration could possibly increase if that weather front hangs in eastern Europe, where a lot of these birds are coming from. So, if you are able to tell us whether that is in your consideration.
Welsh: Nid wyf yn dymuno, Ysgrifennydd y Cabinet, oedi'r drafodaeth nac ymestyn y ddadl drwy ofyn yr holl gwestiynau a ofynnwyd eisoes, felly rwyf am ganolbwyntio ar ddau faes yn unig. Mae un ohonynt wedi'i grybwyll, ond mae'n ymwneud â sut yr ydym ni am roi gwybod i'r cyhoedd am y dulliau adrodd, gan na fydd pob aelod o'r cyhoedd yn deall y broses adrodd pe bydden nhw'n dod ar draws rhywbeth yn eu barn nhw a allai fod yn amheus. Felly, efallai y gallem ystyried rhoi gwybod iddyn nhw y cânt gysylltu â'r cyngor lleol, er enghraifft, neu unrhyw awdurdod arall yn eu hardal leol a allai drosglwyddo'r wybodaeth honno wedyn ar eu rhan - gallai fod yn ddefnyddiol wrth adrodd. Rwy'n credu mai'r maes arall efallai y gellid esbonio ychydig mwy amdano yw'r fantais i'r bobl hynny nad oes ganddyn nhw heidiau o 50 o adar neu fwy o gofrestru eu hadar mewn gwirionedd a'r budd y cânt o wneud hynny, oherwydd rwyf wedi cael gwybod gan rywun sydd â phedwar aderyn, ei fod yn cael yr wybodaeth ddiweddaraf am y sefyllfa ddiweddaraf fel y gall amddiffyn ei hunan. Hefyd, rwy'n mynd i ailadrodd yr hyn a ddywedais yn gynharach: mae gennym ni amgylchiad anffodus ar hyn o bryd o ran y tywydd yn nwyrain Ewrop. Adar mudol yw'r holl adar hyn yr effeithir arnyn nhw, a gallai'r mudo gynyddu os yw'r tywydd hwnnw'n parhau yn nwyrain Ewrop, o ble y daw llawer o'r adar hyn. Felly, os gallwch chi ddweud wrthym a ydych chi'n ystyried hynny.
English: Thank you, Joyce Watson, for those comments and questions. I think you're quite right: we need to make sure the public do understand that if they come across a dead bird or a group of five dead birds, they should report that, but they need to know where to report it. So, there is the GB helpline, but you're quite right: they can report it to their local authorities as well. I think the point I made - I think it was in my response to Paul Davies - was that I've asked officials to look at what we can do for keepers of under 50 birds to make sure that they do register. There are a number of them already registered, so they will get the e-mail and the text update immediately. But it is my concern that people with, say, two or four or six birds aren't getting the information. I think the only way we can do that is to make it compulsory for them to register, but that's a significant piece of work. It would require secondary legislation, for instance, and as I mentioned, I think it would be good to have a consistent approach across the UK, but those discussions have started. The reason I mentioned that the incidence is unlikely to decrease is because of the issues that you referred to in relation to migrations. So, they are very much in consideration in the discussions, particularly between the chief veterinary officers and officials at a UK level.
Welsh: Diolch i chi, Joyce Watson, am y sylwadau a'r cwestiynau yna. Rwy'n credu eich bod chi'n hollol iawn: mae angen i ni sicrhau bod y cyhoedd yn deall os ydyn nhw'n dod ar draws aderyn marw neu grŵp o bump o adar marw, y dylen nhw adrodd am hynny, ond mae angen iddyn nhw wybod wrth bwy i adrodd. Felly, ceir llinell gymorth Prydain Fawr, ond rydych chi'n hollol iawn: gallan nhw adrodd i'w hawdurdodau lleol hefyd. Rwy'n credu mai'r pwynt a wneuthum - rwy'n credu ei fod yn fy ymateb i Paul Davies - oedd fy mod i wedi gofyn i swyddogion ystyried yr hyn y gallwn ni ei wneud dros y bobl hynny sy'n cadw dan 50 o adar i wneud yn siŵr eu bod yn cofrestru. Mae nifer ohonynt eisoes wedi cofrestru, felly byddan nhw yn cael yr e-bost a'r diweddariad testun ar unwaith. Ond fy mhryder i yw, nad yw pobl a chaddyn nhw, dywedwch, ddau neu bedwar neu chwe aderyn yn cael yr wybodaeth. Rwy'n credu mai'r unig ffordd y gallwn wneud hynny yw drwy ei gwneud hi'n orfodol iddyn nhw gofrestru, ond byddai hynny yn llawer iawn o waith. Byddai angen is-ddeddfwriaeth, er enghraifft, ac fel y soniais, rwy'n credu y byddai'n beth da cael dull cyson ar draws y DU, ond mae mae'r trafodaethau hynny wedi dechrau. Y rheswm pam y soniais fod nifer yr achosion yn annhebygol o leihau, yw oherwydd y materion y cyfeiriasoch atyn nhw mewn cysylltiad â mudo. Felly, rhoddir llawer iawn o ystyriaeth iddyn nhw yn y trafodaethau, yn arbennig yn y trafodaethau rhwng y prif swyddogion milfeddygol a swyddogion ar lefel y DU.
English: The next item on our agenda is the statement by the Cabinet Secretary for Health, Well-being and Sport on the new treatment fund. I call on Vaughan Gething.
Welsh: Yr eitem nesaf ar ein hagenda ni yw'r datganiad gan Ysgrifennydd y Cabinet dros Iechyd, Llesiant a Chwaraeon ar y gronfa triniaethau newydd. Rwy'n galw ar Vaughan Gething.
English: Thank you for the question. As I said through the statement - previous statements and today - this is about quick, consistent access to approved, effective medication. For those that are not approved through NICE or the AWMSG process, there is the individual patient funding request process - the IPFR process. Members are all aware that we have undertaken a particular piece of work with a rapid review to look at what we have done in terms of improvements we think we might have been able to make in the last couple of years, and further improvements that we wish to make - and to have a genuine and challenging piece of work to try and help us do that. Now, I've indicated in response to the questions that Angela Burns and Rhun ap Iorwerth have asked today that I'm expecting that report to be with me within the coming week. It is a matter of weeks, not months, when I will receive that. I'm sure that everyone will have a view on it, and the Government will ultimately have to respond. That is a separate issue. That is not the issue that I am announcing today. That is not what our manifesto pledge was designed to deliver. I look forward to coming back to this Chamber in the coming weeks to provide you with another statement, Llywydd, on the IPFR process, on the review, and what the Government's response to it will be. So, at that point in time, I will have an answer for you on the issue that you raise today.
Welsh: Diolch am y cwestiwn. Fel y dywedais i drwy'r datganiad - mewn datganiadau blaenorol a datganiad heddiw - mae hyn yn ymwneud â mynediad cyflym, cyson i feddyginiaethau effeithiol sydd wedi'u cymeradwyo. Ar gyfer y rhai nad ydyn nhw wedi eu cymeradwyo drwy NICE neu'r broses AWMSG, ceir y broses ceisiadau cyllido cleifion unigol - y broses IPFR. Mae'r Aelodau i gyd yn ymwybodol ein bod wedi ymgymryd â darn arbennig o waith gydag adolygiad cyflym i edrych ar yr hyn yr ydym wedi'i wneud yn nhermau gwelliannau yr ydym yn credu y gallem fod wedi eu gwneud yn ystod y blynyddoedd diwethaf, a gwelliannau eraill yr ydym yn dymuno eu gwneud yn y dyfodol - ac i gael rhaglen waith ddilys a heriol i geisio ein helpu ni i wneud hynny. Nawr, rwyf wedi nodi mewn ymateb i'r cwestiynau y mae Angela Burns a Rhun ap Iorwerth wedi eu gofyn heddiw, fy mod i'n disgwyl i'r adroddiad hwnnw fod gyda mi o fewn yr wythnosau nesaf. Byddaf yn ei dderbyn o fewn mater o wythnosau, nid misoedd. Rwy'n siŵr y bydd gan bawb farn arno, a bydd yn rhaid, yn y pen draw, i'r Llywodraeth ymateb iddo. Mae hynny'n fater ar wahân. Nid dyna'r mater yr wyf i'n ei gyhoeddi heddiw. Nid dyna oedd ein haddewid maniffesto wedi'i gynllunio i'w gyflawni. Edrychaf ymlaen at ddychwelyd i'r Siambr hon yn yr wythnosau nesaf i roi datganiad arall i chi, Lywydd, ar y broses IPFR, ar yr adolygiad, a sut y bydd y Llywodraeth yn ymateb iddo. Felly, bryd hynny, bydd gennyf ateb ar eich cyfer ar y mater yr ydych wedi'i godi heddiw.
English: The next item on our agenda is the debate on the final budget, and I call on the Cabinet Secretary for Finance and Local Government to move the motion - Mark Drakeford.
Welsh: Yr eitem nesaf ar yr agenda yw'r ddadl ar y gyllideb derfynol. Rwy'n galw ar yr Ysgrifennydd Cabinet dros Gyllid a Llywodraeth Leol i wneud y cynnig - Mark Drakeford.
English: It's a pleasure to follow Adam Price and I'm very interested in the perspective and the nuance of what he says, because it does seem to me that there is clearly a range of views within his party, and those who were previously part of it, as to the appropriate extent of co-operation with the Labour Government and the degree to which Plaid takes responsibility for this budget. When we started the process, I at least had the impression that it was a transaction between Plaid and the Labour Government, and, in return for Plaid abstaining on the budget, the Government would agree to a number of very specific measures that Plaid wanted, and that was the deal. But, to listen to him speak now, he appears to take a far greater degree of responsibility, even pride, in the budget that is before us today, even if, in the event, his party is still to abstain. He describes it as a sort of fruit of discussions between Plaid and Labour, but isn't the reality that the fruit of those discussions were a number of particular projects? We heard about a particular bypass and the prioritisation of that over perhaps other road schemes. But it wasn't in the event a deal on the overall budget and this isn't Plaid's budget to defend every part of, because you've only agreed to let it through in exchange for getting a series of specific things. I think we would benefit from a greater degree of clarity about how much Plaid or particular individuals who may be spokespersons take responsibility. I give way.
Welsh: Mae'n bleser cael dilyn Adam Price ac mae gen i ddiddordeb mawr ym mhersbectif a naws yr hyn a ddywed. Ymddengys i mi ei bod yn amlwg bod amrywiaeth o safbwyntiau o fewn ei blaid ef, a'r rhai a oedd gynt yn rhan ohoni, o ran y graddau priodol o gydweithio â Llywodraeth Lafur a'r graddau y mae Plaid yn cymryd cyfrifoldeb am y gyllideb hon. Pan oeddem yn dechrau ar y broses, roeddwn i o leiaf yn cael yr argraff ei fod yn drafodiad rhwng Plaid Cymru a'r Llywodraeth Lafur, ac, yn gyfnewid am i'r Blaid ymatal ar y gyllideb, byddai'r Llywodraeth yn cytuno i nifer o fesurau penodol iawn yr oedd Plaid eu heisiau, a dyna oedd y fargen. Ond, wrth wrando arno yn siarad yn awr, ymddengys iddo gymryd llawer mwy o gyfrifoldeb, hyd yn oed balchder, yn y gyllideb sydd ger ein bron heddiw, hyd yn oed os bydd digwydd i'w blaid ddal i ymatal. Mae'n ei disgrifio fel rhyw fath o ffrwyth trafodaethau rhwng Plaid Cymru a'r Blaid Lafur. Ond onid y gwir yw mai ffrwyth y trafodaethau hynny oedd nifer o brosiectau penodol? Clywsom am ffordd osgoi benodol a blaenoriaethu hynny dros gynlluniau ffyrdd eraill efallai. Ond yn y diwedd nid oedd yn fargen ar y gyllideb gyffredinol ac nid yw hon yn gyllideb Plaid Cymru i amddiffyn pob rhan ohoni, oherwydd rydych ond wedi cytuno i adael rhywfaint ohoni drwyddo yn gyfnewid am gael cyfres o bethau penodol. Rwy'n credu y byddem yn elwa o gael mwy o eglurder ynghylch faint o gyfrifoldeb y mae Plaid Cymru, neu unigolion penodol a all fod yn llefarwyr, yn ei gymryd. Ildiaf.
English: I'm not sure if the honourable Member was following me in that section of my speech. I think I did say pretty clearly that we did not agree with everything in the budget and, indeed, there were demands that we made as part of our discussions that were not met. So, we're very clear: we were able to improve the budget, but we are abstaining because we do not agree with the budget as a whole.
Welsh: Dydw i ddim yn siŵr a oedd yr Aelod anrhydeddus yn fy nilyn i yn yr adran honno o fy araith. Rwy'n credu fy mod wedi dweud yn eithaf clir nad oeddem yn cytuno â phopeth yn y gyllideb ac, yn wir, roedd galwadau y gwnaethom fel rhan o'n trafodaethau heb eu bodloni. Felly, rydym yn glir iawn: roeddem yn gallu gwella'r gyllideb, ond rydym yn ymatal oherwydd nad ydym yn cytuno â'r gyllideb yn ei chyfanrwydd.
English: I call on the Cabinet Secretary for Finance and Local Government to reply to the debate.
Welsh: Rwy'n galw ar Ysgrifennydd y Cabinet dros gyllid i ymateb i'r ddadl.
English: The proposal is to agree the motion. Does any Member object? [Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [Gwrthwynebiad.] Gohiriaf y bleidlais ar yr eitem yma tan y cyfnod pleidleisio.
English: The next item is the debate on the general principles of the Land Transaction Tax and Anti-avoidance of Devolved Taxes (Wales) Bill, and I call on the Cabinet Secretary to move the motion - Mark Drakeford.
Welsh: Yr eitem nesaf yw'r ddadl ar egwyddorion cyffredinol y Bil Treth Trafodiadau Tir a Gwrthweithio Osgoi Trethi Datganoledig (Cymru). Rydw i'n galw ar yr Ysgrifennydd Cabinet i wneud y cynnig - Mark Drakeford.
English: Llywydd, thank you for calling me to open this debate on the general principles of the Land Transaction Tax and Anti-avoidance of Devolved Taxes (Wales) Bill. I am grateful to the Chair and members of the Finance Committee and the Constitutional and Legislative Affairs Committee for their thorough scrutiny of the Bill. I welcome the Finance Committee's recommendation that the National Assembly agrees the general principles of the Bill. I'd like to thank those who have engaged with us and contributed to our thinking as we developed the land transaction tax legislation.
Welsh: Lywydd, diolch i chi am alw arnaf i agor y ddadl hon ar egwyddorion cyffredinol y Bil Treth Trafodiadau Tir a Gwrthweithio Osgoi Trethi Datganoledig (Cymru). Rydw i'n ddiolchgar i Gadeirydd ac aelodau'r Pwyllgor Cyllid a'r Pwyllgor Materion Cyfansoddiadol a Deddfwriaethol am eu gwaith craffu gofalus ar y Bil. Rydw i'n croesawu'r ffaith bod y Pwyllgor Cyllid yn argymell bod y Cynulliad Cenedlaethol yn cytuno ar egwyddorion cyffredinol y Bil. Hoffwn ddiolch hefyd i'r bobl sydd wedi cydweithio â ni ac wedi cyfrannu at ein syniadau wrth inni ddatblygu'r ddeddfwriaeth ar dreth drafodiadau tir.
English: Thank you very much. I call on the Chair of the Finance Committee, Simon Thomas.
Welsh: Diolch yn fawr iawn. Galwaf ar Gadeirydd y Pwyllgor Cyllid, Simon Thomas.
English: Thank you very much. I now call on the Chair of the Constitutional and Legislative Affairs Committee, Huw Irranca-Davies.
Welsh: Diolch yn fawr iawn. Galwaf yn awr ar Gadeirydd y Pwyllgor Materion Cyfansoddiadol a Deddfwriaethol, Huw Irranca-Davies.
English: I'm grateful. I would like to clarify that we're all against tax avoidance, but just sceptical of fiddly changes to legislation that may lead to greater bureaucratic and legal uncertainty, and we should avoid that. But I think actually that he has largely put my mind to rest in terms of what he's doing and there's significant consolidation and the regime is likely to be sensible.
Welsh: Rwy'n ddiolchgar. Hoffwn egluro ein bod ni i gyd yn erbyn osgoi talu trethi, ond eto yn amheus o fân newidiadau i ddeddfwriaeth a allai arwain at fwy o ansicrwydd biwrocrataidd a chyfreithiol, a dylem osgoi hynny. Ond rwy'n credu mewn gwirionedd ei fod tawelu fy meddwl i i raddau helaeth o ran yr hyn y mae'n ei wneud, a bod yna gyfnerthu sylweddol a bod y gyfundrefn yn debygol o fod yn synhwyrol.
English: I completely agree. We don't want to go about the business in a way that leads to unnecessary complexity. We deal with anti-avoidance, I think, in a careful and proportionate way. Our first recourse will be to the specific targeted anti-avoidance rules that deal with abuses that we know have been there in the past. If that doesn't capture matters, we have a general targeted anti-avoidance rule in the field of reliefs and, if that doesn't catch matters, we have a general anti-avoidance rule on which the Welsh Revenue Authority will be able to rely in future - all of that with checks and balances built into the Bill. None of this will happen, Dirprwy Lywydd, however, unless the National Assembly agrees with the advice from the Finance Committee and from the Constitutional and Legislative Affairs Committee that the Bill is fit to pass Stage 1 scrutiny. If that happens, I look forward to the further debate that we will undoubtedly need to have then.
Welsh: Rwy'n cytuno'n llwyr. Nid ydym am fynd ati mewn ffordd sy'n arwain at gymhlethdod diangen. Rydym yn delio ag atal osgoi, yn fy marn i, mewn ffordd ofalus a chymesur. Byddwn yn troi yn gyntaf at y rheolau penodol sy'n targedu atal osgoi sy'n mynd i'r afael ag achosion o gamddefnydd y gwyddom eu bod wedi digwydd yn y gorffennol. Os nad yw'r rheolau hynny yn mynd i'r afael â'r materion, mae gennym reol atal osgoi gyffredinol wedi'i thargedu ym maes rhyddhad, ac os nad yw hynny'n mynd i'r afael â'r materion, mae gennym reol atal osgoi gyffredinol y bydd Awdurdod Cyllid Cymru yn gallu dibynnu arni yn y dyfodol - mae hyn oll a gwiriadau a balansau wedi'u hymgorffori yn y Bil. Ni fydd dim o hyn yn digwydd, Ddirprwy Lywydd, fodd bynnag, oni bai bod y Cynulliad Cenedlaethol yn cytuno â chyngor y Pwyllgor Cyllid a'r Pwyllgor Materion Cyfansoddiadol a Deddfwriaethol bod y Bil yn addas i basio proses graffu Cyfnod 1. Os bydd hynny'n digwydd, edrychaf ymlaen at y ddadl bellach y mae'n ddi-os y bydd angen i ni ei chael bryd hynny.